ZMLUVA O DIELO č. MAGSP......

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov a v súlade s právnym poriadkom Slovenskej republiky na poskytnutie služby – vyhotovenie projektovej dokumentácie s podrobnosťou realizačného projektu a výkon odborného autorského dohľadu na stavbu: ,,**Rekonštrukcia Administratívnej budovy** na Technickej ulici č. 6“ v m. č. Bratislava – Ružinov (ďalej len „**zmluva**")

medzi zmluvnými stranami:

**Objednávateľ:**

**Hlavné mesto Slovenskej republiky Bratislava**

sídlo: Primaciálne nám. č. 1, 814 99 Bratislava

zastúpenie: Ing. Tatiana Kratochvílová, námestníčka primátora, na základe rozhodnutia č. 35/2015 primátora hlavného mesta SR Bratislavy o podpisovaní písomností a právnych dokumentov v znení neskorších predpisov

osoby oprávnené konať

- vo veciach zmluvných: Ing. arch. Jozef Nemec

- vo veciach technických: Ing. Zuzana Prokešová

IČO: 00 603 481

DIČ: 2020372596

IČ DPH: SK2020372596

banka: Československá obchodná banka, a. s.

IBAN: SK28 7500 0000 0000 2582 9413

telefón: +421 2 59 356 739, +421 2 59 356 757

emailový kontakt: sekciavystavby@bratislava.sk, jozef.nemec@bratislava.sk, zuzana.prokesova@bratislava.sk

(ďalej len „**objednávateľ**")

a

**Zhotoviteľ:**

**xxx**

sídlo:

štatutárny orgán:

osoby oprávnené konať

- vo veciach zmluvných:.....

- vo veciach technických: ....

IČO:

DIČ:

IČ DPH:

banka:

IBAN:

telefón:

emailový kontakt:

(ďalej len „**zhotoviteľ**“)

(objednávateľ a zhotoviteľ ďalej spolu aj ako „**zmluvné strany**“)

**Článok I**

**Východiskové podklady a údaje**

* 1. Podkladom pre uzavretie tejto zmluvy je ponuka zhotoviteľa na poskytnutie služby - vyhotovenie projektovej dokumentácie s podrobnosťou realizačného projektu a výkon odborného autorského dohľaduprojektanta na stavbu uvedenú v bode 1.3. tohto článku zmluvy. Rozsah a obsah predmetu zákazky je daný touto zmluvou a jej prílohami.
	2. Zhotoviteľ bol vybraný na základe výsledku verejného obstarávania podlimitnej zákazky na predmet „Projektová dokumentácia pre rekonštrukciu administratívnej budovy na Technickej ulici č. 6“ podľa § 112 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „**ZVO**" alebo „**zákon o verejnom obstarávaní**“).
	3. Východiskové údaje:
		1. Názov stavby: **„Rekonštrukcia Administratívnej budovy** na Technickej ulici č. 6“
		2. Miesto stavby: Technická ul. 6, 821 04 Bratislava II - Ružinov
		3. Katastrálne územie: Trnávka
		4. Parcelné čísla pozemkov: 16948/5, zastavaná plocha a nádvorie, 806 m2

 16948/2, ostatná plocha, 19554 m2

16948/24, zastavaná plocha a nádvorie, 336 m2

* + 1. Stavebník: Hlavné mesto SR Bratislava, Primaciálne nám. 1, 814 99 Bratislava

(ďalej len **„stavba“**)

**Článok II**

**Predmet zmluvy**

* 1. Predmetom tejto zmluvy je záväzok zhotoviteľa, že pre objednávateľa zhotoví dielo, ktoré je špecifikované v bode 2.2 tejto zmluvy, toto dielo mu odovzdá a udelí objednávateľovi súhlas na jeho používanie v zmysle tejto zmluvy bez obmedzenia a s odbornou starostlivosťou vykoná všetky zmluvne dojednané činnosti. Objednávateľ sa zaväzuje riadne a včas vykonané dielo od zhotoviteľa prevziať a zaplatiť zhotoviteľovi dohodnutú cenu špecifikovanú v Čl. IV tejto zmluvy.
	2. Zhotoviteľ sa zaväzuje vo vlastnom mene, na vlastnú zodpovednosť, na vlastné náklady, za podmienok dohodnutých v tejto zmluve a v jej prílohách, vypracovať, prerokovať v rozpracovanosti so všetkými dotknutými subjektmi a objednávateľovi odovzdať bez technických a právnych chýb projektovú dokumentáciu s podrobnosťou realizačného projektu na stavbu**„****Rekonštrukcia Administratívnej budovy na Technickej ulici č. 6“** (ďalej len „**dielo**“) s obsahom a v rozsahu podľa Opisu predmetu diela, ktorý tvorí neoddeliteľnú prílohu č. 1 tejto zmluvy.
	3. Zhotoviteľ zapracuje v rámci projektovej dokumentácie všetky relevantné pripomienky dotknutých subjektov po prerokovaní projektovej dokumentácie zo strany zhotoviteľa s dotknutými subjektami v štádiu jej spracovania.
	4. Zhotoviteľ poskytne objednávateľovi súčinnosť v stavebnom konaní a zabezpečí podklady pre potrebné povolenia vrátane podkladov pre stavebné povolenie a kolaudačné rozhodnutie. Zmluvné strany sa dohodli, že náklady, ktoré je potrebné vynaložiť na plnenie záväzku zhotoviteľa uvedeného v tomto bode sú už zahrnuté v cene diela.
	5. Zhotoviteľ sa zaväzuje počas realizácie stavby vykonávať občasný odborný autorský dohľad projektanta (ďalej len „**AD**“) v rozsahu podľa prílohy č.1 tejto zmluvy. AD bude zhotoviteľ vykonávať s odbornou starostlivosťou a tak, aby uskutočňovanie stavby nebolo oddialené alebo zdržované výkonom AD.
	6. Záväznou podmienkou pre riadne splnenie predmetu tejto zmluvy, ktorá podmieňuje jeho prevzatie objednávateľom, je dodržanie podmienok vykonania diela vyplývajúcich z písomných pokynov objednávateľa (osobou zodpovednou za veci technické) udelených zhotoviteľovi po uzatvorení tejto zmluvy vzťahujúcich sa k plneniu predmetu tejto zmluvy (najmä k upresneniu podmienok vykonania diela a jeho špecifikácii), pričom zhotoviteľ vyhlasuje, že takéto písomné pokyny objednávateľa udelené zhotoviteľovi po uzatvorení tejto zmluvy budú pre zhotoviteľa rovnako záväzné ako dojednania tejto zmluvy a zaväzuje sa ich v celom rozsahu dodržiavať. Objednávateľ sa zaväzuje, že pokyny objednávateľa udelené zhotoviteľovi po uzatvorení zmluvy vzťahujúce sa k plneniu predmetu zmluvy nebudú meniť predmet tejto zmluvy, najmä nebudú zásadne rozširovať predmet plnenia pričom objednávateľ pri udeľovaní pokynov bude postupovať s odbornou starostlivosťou.
	7. Dielo je vykonané jeho riadnym vypracovaním, prerokovaním s objednávateľom, obojstranným odsúhlasením a odovzdaním objednávateľovi v termínoch podľa bodu 3.1 článku III tejto zmluvy. Zhotoviteľ sa zaväzuje pri plnení predmetu zmluvy postupovať s odbornou starostlivosťou, podľa všeobecne záväzných právnych predpisov, platných technických noriem vzťahujúcich sa na dielo (STN a EN), podľa podmienok tejto zmluvy a jej príloh, v súlade s platným územným plánom, riadiť sa pokynmi objednávateľa, dohodami oprávnených zástupcov zmluvných strán, rozhodnutiami a vyjadreniami dotknutých orgánov a organizácií a:
		1. **projektová dokumentácia:** sa považuje za vypracovanú  jej odovzdaním a protokolárnym prevzatím objednávateľom v termínoch podľa tejto zmluvy bez akýchkoľvek vád a udelením súhlasu zhotoviteľa na jej používanie objednávateľom podľa Čl. VIII tejto zmluvy bez obmedzenia;
		2. **občasný odborný autorský dohľad** jeho riadnym vykonaním.

**Článok III**

**Termíny a miesto plnenia**

* 1. Zhotoviteľ sa zaväzuje, že dielo vypracuje, dodá a vykoná v rozsahu a obsahu podľa Čl. II tejto zmluvy v termíne:
		1. **Projektová dokumentácia**: **do 8 týždňov** od účinnosti zmluvy;
		2. **AD**: od odovzdania staveniska do protokolárneho ukončenia stavby.
	2. Termín plnenia pre predmet tejto zmluvy bude splnený riadnym vypracovaním, prerokovaním, obojstranným odsúhlasením a odovzdaním dokumentácie uvedenej v Čl. II objednávateľovi v dohodnutej lehote a ukončením výkonu AD.

Odsúhlasením sa rozumie písomné odsúhlasenie dokumentácie predloženej na kontrolu podľa Čl. VI bodu 6.6. tejto zmluvy.

Odovzdaním sa rozumie odovzdanie výsledkov práce osobne s potvrdením o prevzatí, alebo doručením poštou alebo kuriérom. O odovzdaní a prevzatí diela spíšu zmluvné strany odovzdávací a preberací protokol, ktorý bude obsahovať zoznam odovzdanej dokumentácie, budú v ňom uvedené osoby oprávnené za obe zmluvné strany k odovzdaniu a prevzatiu diela (za objednávateľa osoba zodpovedná za kontrolu plnenia zmluvy podľa bodu 6.13. zmluvy, za zhotoviteľa osoba poverená vo veciach zmluvných a hlavný inžinier projektu podľa bodu 6.14. zmluvy), podpisy týchto osôb, dátum odovzdania a prevzatia, námietky objednávateľa voči rozsahu, obsahu alebo vadám odovzdávanej dokumentácie a spôsob a termín ich zapracovania alebo odstránenia. Písomný súpis projektovej dokumentácie bude vyhotovený v dvoch rovnopisoch, po jednom pre každú zmluvnú stranu.

Miestom odovzdania projektovej dokumentácie je sídlo objednávateľa. Miestom vykonávania AD je miesto stavby podľa bodu 1.3.2.

* 1. V prípade, že práce oneskorene začaté alebo prerušené z dôvodov mimo vôle zhotoviteľa a zhotoviteľom riadne preukázané, je zhotoviteľ oprávnený písomným dodatkom k zmluve požiadať objednávateľa o zmenu termínu ukončenia. Predmetné ustanovenie však nepredstavuje záväzok alebo povinnosť objednávateľa takýto dodatok k zmluve uzatvoriť.
	2. Dodržanie termínu plnenia je závislé od riadneho a včasného spolupôsobenia oboch zmluvných strán dohodnutého v tejto zmluve. Po dobu preukázaného omeškania pri poskytnutí spolupôsobenia jednej zmluvnej strany, nie je v omeškaní v plnení záväzku druhá zmluvná strana.
	3. Požiadavky alebo pripomienky objednávateľa na dopracovanie, prepracovanie a/alebo úpravy takejto príslušnej časti diela, ktoré vznikli ako dôsledok nesplnenia pokynov objednávateľa udelených zhotoviteľovi alebo sú výsledkom vadného plnenia diela zhotoviteľom alebo vznikli ako dôsledok porušenia povinností zhotoviteľa zabezpečiť zapracovanie všetkých pripomienok uvedených v úradných rozhodnutiach a povoleniach, ako aj požiadavkách, stanoviskách, vyjadreniach, a námietkach orgánov štátnej správy, samosprávy, správcov jednotlivých inžinierskych sietí a iných dotknutých osôb, musia byť zhotoviteľom odstránené na jeho náklady najneskôr do dohodnutého termínu uvedeného v tejto zmluve na odovzdanie príslušnej časti diela.

**Článok IV**

**Cena za dielo**

* 1. Cena za dielo je stanovená podľa § 3 zákona č. 18/1996 Z. z. o cenách, v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách a považuje sa za pevnú, nemennú a maximálnu cenu a bude hradená výlučne z prostriedkov objednávateľa. Do ceny sú premietnuté len ekonomicky oprávnené náklady a primeraný zisk a obsahuje všetky náklady zhotoviteľa na vykonanie diela.
		1. Celková cena za dielo podľa Čl. II zmluvy je:

cena bez DPH: ..... €

20% DPH: ..... €

**cena celkom vrátane DPH: ..... €**

(ďalej len „**cena diela**“)

* + 1. Cena za jednotlivé časti predmetu zmluvy podľa Čl. II bodu 2.6. tejto zmluvy bola zmluvnými stranami dohodnutá nasledovne:
			1. Cena za projektovú dokumentáciu s podrobnosťou realizačného projektu:

cena diela, **je to cena diela** bez DPH: ..... €

20% DPH: ..... €

cena za projektovú dokumentáciu vrátane DPH:..... €

* + - 1. Cena za AD bez DPH: ..... €

20% DPH: ..... €

cena za AD vrátane DPH: ..... €

Cena je uvedená v eurách. Podrobná špecifikácia ceny diela tvorí prílohu č. 2 „Cena projektových prác a služieb zhotoviteľa“.

Všetky zmeny a výkony požadované objednávateľom nad rámec predmetu plnenia a práce, ktorých opodstatnenosť bude počas realizácie diela zistená, budú riešené dodatkami k tejto zmluve v súlade s § 18 ZVO na základe objednávateľom odsúhlaseného príslušného počtu hodín a jednotkových cien resp. hodinových sadzieb zo súťažnej ponuky. V prípade, že súťažná ponuka neobsahuje položky, ktoré sú predmetom naviac prác, platí, že ocenenie naviac prác vykoná zhotoviteľ podľa aktuálneho Sadzobníka pre navrhovanie ponukových cien projektových prác a inžinierskych činností UNIKA.

* 1. Ak sa zmluvné strany po uzavretí zmluvy dohodnú na obmedzení rozsahu diela, je objednávateľ povinný zaplatiť len cenu primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení diela, je objednávateľ povinný zaplatiť cenu primerane zvýšenú. Takéto zmeny ustanovení zmluvy je možné realizovať výlučne na základe dodatku k zmluve v súlade s § 18 ZVO.
	2. K zmene ceny môže dôjsť iba v súlade so ZVO, platným a účinným súvisiacimi predpismi a po predchádzajúcom písomnom súhlase zo strany objednávateľa.
	3. V prípade odovzdania projektovej dokumentácie v rozpracovanosti bude skutočný rozsah predmetu zmluvy vyšpecifikovaný a uhradený po vzájomnom odsúhlasení oboch zmluvných strán.

**Článok V**

**Platobné podmienky**

* 1. Objednávateľ uhradí zhotoviteľovi cenu podľa skutočne vyhotoveného a odovzdaného diela a skutočne vykonaného AD zhotoviteľom. Podkladom pre vystavenie faktúry bude:
1. zhotoviteľom vyhotovený súpis odovzdanej dokumentácie potvrdený povereným technickým dozorom objednávateľa, ktorý bude prílohou faktúry;
2. zhotoviteľom vyhotovený výkaz skutočne vykonaných hodín AD potvrdený technickým dozorom objednávateľa, ktorý bude prílohou faktúry za AD.
	1. Zhotoviteľ’ predloží objednávateľovi faktúru za riadne dodané a vykonané dielo v zmysle príslušných ustanovení čl. III a čl. IV tejto zmluvy vrátane príloh v dvoch (2) vyhotoveniach v písomnej forme na adresu objednávateľa uvedenú v záhlaví zmluvy takto:
		1. 80% z ceny projektovej dokumentácie po jej riadnom prevzatí objednávateľom a skontrolovaní kompletnosti, 15% po vydaní stavebného povolenia a 5% po ukončení výberu zhotoviteľa stavby;
		2. cenu za výkon AD po ukončení stavby, a to podľa počtu a náročnosti zadefinovaných odpracovaných a technickým dozorom objednávateľa potvrdených hodín v rámci dohodnutého rozsahu AD a v súvislosti s prílohou č. 2 tejto zmluvy.
	2. Faktúra vystavená zhotoviteľom musí byť v súlade s príslušnými právnymi predpismi, najmä zákonom č. 222/2004 Z. z. o dani z pridanej hodnoty v platnom znení a zákonom č. 431/2002 Z. z. o účtovníctve v platnom znení, vrátane názvu stavby podľa Čl. I bod 1.3. zmluvy a príslušnej prílohy podľa bodu 5.1. tejto zmluvy.
	3. Lehota splatnosti faktúr je tridsať (30) dni odo dňa doručenia faktúry objednávateľovi.
	4. V prípade, ak faktúry zhotoviteľa nebudú obsahovať náležitosti v zmysle bodu 5.3 tohto článku, je objednávateľ oprávnený vrátiť ich zhotoviteľovi na prepracovanie s tým, že nová lehota splatnosti faktúry začína plynúť dňom doručenia riadne opravenej faktúry.
	5. Zhotoviteľ nie je oprávnený požadovať od objednávateľa akékoľvek zálohové platby alebo preddavky na cenu diela.
	6. Zmluvné strany sa dohodli, že akékoľvek záväzky a pohľadávky, ako ani práva a povinnosti vyplývajúce zhotoviteľovi, ktoré vzniknú z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa zmluvné strany písomne nedohodnú inak.

**Článok VI**

**Vzájomné spolupôsobenie, záväzky a povinnosti zmluvných strán**

* 1. Zhotoviteľ sa zaväzuje počas celej lehoty vykonávania diela dodržiavať všetky platné všeobecne záväzné právne predpisy, všeobecne záväzné nariadenia, platné STN a iné technické predpisy oprávňujúce a súvisiace s vykonaním diela.
	2. Zhotoviteľ prehlasuje, že je oprávnený (spôsobilý) vykonávať činnosť, ktorá je predmetom zmluvy a je pre túto činnosť v plnom rozsahu náležite kvalifikovaný.
	3. Zhotoviteľ prehlasuje, že je oboznámený so všetkými skutočnosťami dôležitými pre úspešné zvládnutie všetkých zmluvne dojednaných činností a so všetkými podkladmi potrebnými pre riadne zhotovenie a odovzdanie diela.
	4. Zhotoviteľ je povinný sa riadiť pokynmi a podkladmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami (záväznými stanoviskami) dotknutých orgánov a organizácií.
	5. Zhotoviteľ sa zaväzuje informovať objednávateľa o stave rozpracovanej dokumentácie na pravidelných poradách, ktoré bude zhotoviteľ organizovať priebežne podľa potreby, najmenej raz za 14 dní odo dňa poslednej uskutočnenej porady. Zhotoviteľ na požiadanie objednávateľa pre tento účel predloží 1x digitálnu verziu predmetu zmluvy (jeho časti) vo formáte \*.dwg a \*.pdf zodpovedajúcu stupňu rozpracovanosti k dátumu príslušnej porady a to minimálne 2 pracovné dni pred dňom príslušnej porady. Z každej porady vyhotoví zhotoviteľ písomný zápis.
	6. Zhotoviteľ predloží objednávateľovi na pripomienkovanie koncept projektovej dokumentácie (textovú časť s príslušnou výkresovou dokumentáciou), najneskôr 14 kalendárnych dní pred termínom dodania na dobu najmenej 5 pracovných dní. Predloženú projektovú dokumentáciu po kontrole objednávateľ písomne odsúhlasí alebo písomne vyzve zhotoviteľa na zapracovanie pripomienok.

Následne zhotoviteľ písomne vyzve objednávateľa na prevzatie prerokovanej, dôvodné a odsúhlasené pripomienky obsahujúcej a riadne vypracovanej projektovej dokumentácie podľa tejto zmluvy najneskôr 2 pracovné dni pred uplynutím konkrétneho termínu plnenia a zároveň sa prevzatie projektovej dokumentácie uskutoční najneskôr v posledný deň konkrétneho termínu plnenia. Odovzdanie sa riadi Čl. III bod 3.2. tejto zmluvy.

* 1. Zhotoviteľ sa zaväzuje, že dopracuje opodstatnené pripomienky z prerokovania dokumentácie s dotknutými účastníkmi do termínu plnenia predmetu zmluvy.
	2. Objednávateľ sa zaväzuje, že počas spracovania projektovej dokumentácie poskytne zhotoviteľovi v nevyhnutnom rozsahu potrebné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk objednávateľa, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi bezodkladne, najneskôr však do 5 pracovných dní od jeho vyžiadania. V osobitných prípadoch je možné obojstranne dohodnúť individuálny termín.
	3. Zhotoviteľ je povinný ku dňu podpisu tejto zmluvy predložiť doklad o platnom poistení profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to na výšku 500 000,- EUR. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy. Zhotoviteľ je povinný kedykoľvek na požiadanie predložiť objednávateľovi platné poistné zmluvy a potvrdenky o platbách poistného. Porušenie uvedenej povinnosti sa považuje za závažné porušenie tejto zmluvy.
	4. Zhotoviteľ sa zaväzuje, že v prípade objednávateľom predložených žiadostí záujemcov o vysvetlenie súťažných podkladov (projektovej dokumentácie, výkazu výmer, resp. iných skutočností týkajúcich sa technického riešenia diela) vo verejnom obstarávaní na realizáciu stavby, zašle odpovede na požadované otázky a upravené dokumenty (projektovú dokumentáciu a výkaz výmer) bezodkladne, najneskôr však do piatich pracovných dní odo dňa ich doručenia zhotoviteľovi. Zhotoviteľ sa zaväzuje poskytnúť objednávateľovi všetku potrebnú súčinnosť v súvislosti s obstarávaním prác a dodávok na zhotovenie stavby vrátane podávania vysvetlení, upresnení, potrebných podkladov súvisiacich s projektom a pod., pričom cena za takúto činnosť je zahrnutá v celkovej cene diela.
	5. Zmluvné strany sa zaväzujú, že pristúpia na zmenu záväzku formou písomných dodatkov v súlade s § 18 ZVO v prípade, ak sa po uzavretí tejto zmluvy podstatne zmenia východiskové podklady rozhodujúce pre uzavretie tejto zmluvy a ak vzniknú nové požiadavky objednávateľa s preukázateľným vplyvom na cenu a termín plnenia.
	6. Zmluvné strany sa dohodli, že technické a odborné informácie, s ktorými počas plnenia predmetu zmluvy prídu do styku a o ktorých zmluvné strany vyhlásia, že sú predmetom obchodného tajomstva, nebudú zmluvnými stranami poskytnuté tretej osobe.
	7. Objednávateľ poveruje ako kontaktnú osobu pre kontrolu plnenia zmluvy Ing. Zuzanu Prokešovú, tel. +421 2 59356 757, e-mail: zuzana.prokesova@bratislava.sk.
	8. Zhotoviteľ poveruje vedením poskytnutia služby (HIP): ..............................., tel. ............................, e-mail: ............................
	9. Objednávateľ poveruje zhotoviteľa výkonom činnosti **koordinátora dokumentácie** na zabezpečenie koordinácie projektovej dokumentácie a jej zmien z hľadiska zaistenia bezpečnosti a ochrany zdravia pri práci podľa § 3, 4, 5 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko pre stavbu označenú v Čl. I bode 1.3 tejto zmluvy.
	10. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
	11. Zhotoviteľ je povinný predmet zmluvy plniť prostredníctvom kľúčových odborníkov, ktorými preukazoval splnenie podmienok účasti podľa § 34 ods. 1 písm. g) zákona o verejnom obstarávaní. Ich zoznam tvorí prílohu č. 4 tejto zmluvy. Je povinnosťou zhotoviteľa písomne požiadať o zmenu kľúčového odborníka spolu s predložením dokladov preukazujúcich technickú a odbornú spôsobilosť príslušného kľúčového odborníka minimálne na úrovni požiadaviek stanovených vo verejnom obstarávaní na predmet zmluvy. Zhotoviteľ je oprávnený zmeniť kľúčových odborníkov len s predchádzajúcim písomným súhlasom objednávateľa vo forme dodatku k tejto zmluve.
	12. Zhotoviteľ a jeho subdodávatelia, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, sú povinní na účely poskytnutia riadnej súčinnosti potrebnej na uzavretie zmluvy byť zapísaní v registri partnerov verejného sektora.
	13. Zhotoviteľ je v prípade, ak v návrhu na plnenie kritérií vo svojej ponuke uviedol, že do realizácie tejto Zmluvy zapojí študenta alebo absolventa povinný zaistiť, aby sa v rámci odbornej študijnej praxe/absolventskej praxe/praxe absolventa vysokej školy (pracovného alebo obdobného pomeru) podieľal na realizácii diela aspoň jeden študent alebo absolvent vysokej školy, stavebnej fakulty alebo fakulty architektúry počas celého trvania tejto Zmluvy. Za absolventa vysokej školy sa pre účely tejto Zmluvy rozumie osoba, ktorá nadobudla vysokoškolské vzdelanie I. alebo II. stupňa na stavebnej fakulte alebo fakulte architektúry ktorejkoľvek vysokej školy najneskôr 1 rok spätne odo dňa vyhlásenia verejného obstarávania, ktorého výsledkom je táto Zmluva (ďalej len „študent/absolvent“). Splnenie tejto podmienky Zhotoviteľ doloží do 2 mesiacov od účinnosti tejto Zmluvy dokladom, ktorý preukazuje vzťah medzi študentom/absolventom a Zhotoviteľom, na základe ktorého sa bude na plnení tejto Zmluvy študent/absolvent podieľať (napr. dohoda o brigádnickej práci študenta, dohoda o vykonaní práce, pracovná zmluva) a zároveň dokladom, ktorý preukazuje, že touto osobou je študent/absolvent (napr. potvrdenie o návšteve školy, vysokoškolský diplom).
	14. Objednávateľ si vyhradzuje právo kedykoľvek v priebehu plnenia diela požiadať Zhotoviteľa o preukázanie skutočnosti podľa predchádzajúceho bodu tejto Zmluvy a Zhotoviteľ je povinný túto skutočnosť preukázať do 10 pracovných dní odo dňa doručenia žiadosti Objednávateľa.
	15. V prípade, ak počas plnenia diela dôjde k ukončeniu vzťahu medzi Zhotoviteľom a študentom/absolventom, Zhotoviteľ je povinný v lehote do 15 pracovných dní zabezpečiť splnenie povinnosti podľa bodu. 6.19 tejto Zmluvy novým študentom/absolventom. O tejto skutočnosti je Zhotoviteľ povinný informovať Objednávateľa.
	16. V prípade, že Zhotoviteľ nedodrží povinnosť uvedenú v bodoch 6.19 alebo 6.21 tejto Zmluvy, bude povinný zaplatiť Objednávateľovi zmluvnú pokutu vo výške 4 500,- EUR (slovom: štyritisíc päťsto EUR).
	17. Zhotoviteľ sa zaväzuje vyhotoviť projektovú dokumentáciu v súlade s § 42 ods. 3 zákona o verejnom obstarávaní, to jest bez odkazu na konkrétneho výrobcu, výrobného postupu, obchodného označenia, patentu, typu, oblasti alebo miesta pôvodu alebo výroby ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky podľa dostatočne presne a zrozumiteľne, a takýto odkaz musí byť doplnený slovami „alebo ekvivalentný“.
	18. Zhotoviteľ, ako aj každý jeho subdodávateľ, sa zaväzuje, že sa v budúcnosti zdrží akéhokoľvek konania, ktoré by mohlo byť označené ako konflikt záujmov, najmä že sa nezúčastní žiadneho verejného obstarávania nadväzujúceho na predmet zmluvy, a to v akejkoľvek pozícii a akýmkoľvek spôsobom.

**Článok VII**

**Využitie subdodávateľov**

* 1. Zhotoviteľ je povinný plniť predmet zmluvy najmä vlastnými kapacitami. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám. Subdodávateľ musí spĺňať všetky zákonné požiadavky a to aj vo vzťahu k zákonu o verejnom obstarávaní.
	2. Zhotoviteľ garantuje podpisom zmluvy spôsobilosť subdodávateľov pre plnenie diela.
	3. Zhotoviteľ zodpovedá za celé a riadne plnenie diela počas celého trvania zmluvného vzťahu s objednávateľom, a to bez ohľadu na to, či zhotoviteľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom zhotoviteľa.
	4. Počas trvania zmluvy je zhotoviteľ oprávnený zmeniť subdodávateľa uvedeného v neoddeliteľnej prílohe č. 3 k tejto zmluve (ďalej len „**príloha č. 3**“) výlučne na základe udeleného súhlasu objednávateľa a následne uzavretého dodatku k zmluve. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
	5. Objednávateľ má právo odmietnuť uzavrieť dodatok a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, neoprávnené poskytovanie služieb, ktoré sú predmetom diela, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
	6. Zhotoviteľ vyhlasuje, že príloha č. 3 zmluvy obsahuje aktuálne a úplné údaje v zmysle ustanovenia
	§ 41 ods. 3, 4 a 6 zákona o verejnom obstarávaní v čase uzavretia zmluvy. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“).
	7. Zmenu údajov akéhokoľvek subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k zmluve. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 100,- EUR za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne.
	8. V prípade, ak zhotoviteľ preukazoval splnenie podmienok účasti podľa § 34 ods. 1 písm. g) zákona o verejnom obstarávaní inou osobou, je povinný pri plnení diela zabezpečiť, aby táto osoba vykonávala dielo, na ktoré kapacity poskytla.
	9. Porušenie povinností zhotoviteľa uvedených v tomto článku zmluvy sa považuje za podstatné porušenie zmluvných povinností.

**Článok VIII**

**Udelenie licencie**

1. 1. Zhotoviteľ týmto udeľuje objednávateľovi bezplatnú, neobmedzenú a výhradnú licenciu podľa príslušných ustanovení zákona č. 185/2015 Z. z. autorský zákon v planom znení na použitie diela v neobmedzenom vecnom a územnom rozsahu a na čas trvania majetkových práv k dielu zhotoviteľa. Zhotoviteľ ako autor diela, alebo ako osoba oprávnená vykonávať majetkové práva autora diela poskytuje dohodnutú výhradnú licenciu na neobmedzenú dobu (bez časového obmedzenia) a bez teritoriálneho obmedzenia k prevzatej projektovej dokumentácii dňom jej riadneho prevzatia a zaplatenia príslušnej časti ceny projektovej dokumentácie zaplatenej po jej riadnom prevzatí objednávateľom a skontrolovaní kompletnosti podľa bodu 5.2.1 tejto zmluvy.
	2. Zhotoviteľ udeľuje objednávateľovi súhlas na akékoľvek použitie diela obvyklým spôsobom, a to najmä na vyhotovenie rozmnoženín diela, spracovanie diela, zaradenie diela do súborného diela, spojenie diela s iným dielom, verejné vystavenie diela alebo jeho rozmnoženiny, zverejnenie diela alebo jeho rozmnoženiny akýmkoľvek spôsobom (vrátane verejnej prezentácie, uverejnenie v tlači, na webe a i.), použitie diela alebo jeho časti na vytvorenie nového diela, spracovanie ďalších stupňov projektovej dokumentácie, použitie za účelom predkladania diela v konaniach potrebných, smerujúcich alebo súvisiacich s realizáciou stavby, použitie na propagáciu a reklamné aktivity realizované akýmkoľvek spôsobom na realizáciu stavby a pre propagáciu a reklamu stavby.
	3. Pokiaľ budú autorské práva k dielu prináležať niekomu inému ako zhotoviteľovi, potom zhotoviteľ zabezpečí všetky práva a/alebo súhlasy, ktoré sú nevyhnutné k realizácii plnení podľa bodu 8.1. a 8.2. tohto článku zmluvy, najneskôr ku dňu odovzdania diela.
	4. Zhotoviteľ dáva objednávateľovi výhradnú licenciu na neobmedzenú dobu (bez časového obmedzenia) a bez teritoriálneho obmedzenia a súhlas na použitie diela v rozsahu poskytnutej licencie treťou osobou.
	5. Zhotoviteľ dáva objednávateľovi neobmedzený súhlas na postúpenie licencie tretej osobe ako aj súhlas na udelenie sublicencie v rozsahu udelenej licencie, resp. v akomkoľvek inom rozsahu podľa vôle objednávateľa, a to bez nároku zhotoviteľa na akékoľvek plnenie. Odmena za postúpenie licencie, sublicencie a súhlasov podľa tohto článku zmluvy v prospech objednávateľa je zahrnutá v cene diela. Zmluvné strany sa zároveň dohodli, že v prípade postúpenia licencie, objednávateľ nie je povinný informovať autora/zhotoviteľa o osobe postupníka.
	6. Zhotoviteľ nie je oprávnený dielo (alebo jeho časť) použiť sám alebo udeliť súhlas na jeho použitie inej osobe ako objednávateľovi.
	7. Zhotoviteľ odovzdaním diela (alebo jeho časti) udeľuje objednávateľovi bezodplatne neodvolateľný súhlas na úpravu a/alebo zmenu diela a to v rozsahu celého diela a akýmkoľvek spôsobom potrebným na dosiahnutie účelu vyplývajúceho z tejto zmluvy.
	8. Zhotoviteľ vyhlasuje, že je oprávnený na udelenie súhlasu podľa tohto bodu; v prípade, že sa uvedené vyhlásenie ukáže ako nepravdivé je povinný nahradiť všetku škodu, ktorá týmto vznikne objednávateľovi ako aj tretím osobám.
	9. Objednávateľ sa zaväzuje uvádzať obchodné meno zhotoviteľa ako autora diela resp. ako subjektu vykonávajúceho majetkové práva autora diela, prípadne označovať zhotoviteľa na všetkých rozmnoženinách diela náležitým spôsobom pri každom použití diela, a to podľa spôsobu použitia diela na verejnosti.
	10. Objednávateľ je povinný zabezpečiť pri používaní diela jeho ochranu pred akýmkoľvek hanlivým nakladaním, ktoré by mohlo alebo malo za následok poškodenie dobrého mena zhotoviteľa.
	11. Ustanovenia tohto článku platia i po ukončení platnosti a účinnosti zmluvy z akéhokoľvek dôvodu.
	12. Zánikom právnickej osoby – objednávateľa prechádzajú práva a povinnosti z licenčnej zmluvy na právneho nástupcu objednávateľa.

**Článok IX**

**Záručná doba a zodpovednosť za vady**

* 1. Zhotoviteľ zodpovedá za správnosť, úplnosť a realizovateľnosť vypracovanej dokumentácie podľa § 46 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Zodpovedá za to, že predmet zmluvy bude zhotovený podľa podmienok zmluvy a že minimálne počas záručnej doby bude mať vlastnosti dohodnuté v tejto zmluve. Zhotoviteľ zodpovedá za súlad vypracovanej dokumentácie s platnými všeobecne záväznými predpismi (zákony, vyhlášky, platné STN a EN) týkajúcimi sa predmetu plnenia zmluvy.
	2. Zhotoviteľ zodpovedá za vady, ktoré má projektová dokumentácia v čase jej odovzdania objednávateľovi a/alebo ktoré sa objavia počas záručnej doby. Za vady, ktoré sa prejavili po uplynutí záručnej doby zodpovedá zhotoviteľ iba vtedy, ak boli spôsobené porušením jeho povinností vyplývajúcich zo všeobecne záväzných právnych predpisov, technických noriem a tejto zmluvy.
	3. Zhotoviteľ nezodpovedá za vady projektovej dokumentácie, ktoré boli spôsobené použitím podkladov a vecí poskytnutých objednávateľom alebo nevhodnými pokynmi objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval. Zhotoviteľ je povinný bezodkladne písomne upozorniť objednávateľa na nevhodnosť ním predložených podkladov a vecí, ako aj na nevhodnosť jeho pokynov.
	4. Záručná doba začína plynúť odovzdaním a prevzatím predmetu zmluvy. Záručná doba na predmet zmluvy je 5 rokov. Záručná doba neuplynie skôr ako 3 roky od kolaudácie Administratívnej budovy. Záväzky zo záruky prechádzajú aj na prípadného právneho nástupcu zhotoviteľa.
	5. Objednávateľ sa zaväzuje, že prípadnú reklamáciu vady projektovej dokumentácie uplatní bezodkladne po jej zistení písomnou formou zhotoviteľovi.
	6. Zmluvné strany sa dohodli pre prípad vady projektovej dokumentácie, že počas záručnej doby má objednávateľ právo požadovať a zhotoviteľ povinnosť bezplatného odstránenia vady. Ak v dôsledku takejto chyby projektu následne dôjde k zvýšeným nákladom stavby, bude zhotoviteľ projektovej dokumentácie stavby znášať v plnej výške úhrady týchto zvýšených nákladov.
	7. Zhotoviteľ sa zaväzuje odstrániť prípadné vady v zmysle bodu 9.6 bezodkladne, najneskôr však do 10 dní odo dňa uplatnenia oprávnenej reklamácie objednávateľa.
	8. Ak zhotoviteľ neodstráni vady (akúkoľvek vadu) v požadovanom termíne, alebo ak ich opakovane neodstráni správne, prípadne ich nezačne odstraňovať v dohodnutom termíne alebo je vzhľadom ku všetkým okolnostiam zrejmé, že vady v požadovanom termíne neodstráni, objednávateľ je oprávnený odstrániť ich sám alebo dať ich odstrániť treťou osobou, a to na náklady zhotoviteľa, pričom zhotoviteľ sa výslovne zaväzuje a je povinný takto objednávateľom účelne vynaložené náklady objednávateľovi bezodkladne uhradiť. Náhrada takto vzniknutých nákladov môže byť vykonaná podľa rozhodnutia objednávateľa nasledovne:
1. započítaním s pohľadávkami zhotoviteľa na úhradu ceny diela podľa Čl. V bodu 5.1. písm. a) a b) tejto zmluvy, pokiaľ táto suma nebola objednávateľom zaplatená; alebo
2. vystavením faktúry objednávateľa zhotoviteľovi v sume zodpovedajúcej objednávateľom vynaložených nákladov podľa tohto Čl. IX. bodu 9.6 a 9.8 so splatnosťou 30 dní odo dňa doručenia zhotoviteľovi.
	1. Zhotoviteľ zodpovedá v plnom rozsahu za komplexnosť výkazu výmer, ktorý predložil, zodpovedá za to, že výkaz výmer predstavuje skutočný rozsah prác potrebných na uskutočnenie stavby a je v plnom rozsahu v súlade s ostatnou predloženou dokumentáciou a to výkresovou časťou, technickou správou a inými časťami projektovej dokumentácie.
	2. Záručná doba neplynie za podmienky, že objednávateľ nemôže dielo používať s ohľadom na jeho vady, ktorých odstránenie uplatnil u zhotoviteľa, ako aj po dobu odstraňovania riadne uplatnených vád objednávateľom.

**Článok X**

**Zmluvná pokuta a náhrada škody**

* 1. Ak sa zhotoviteľ dostane do omeškania s odovzdaním diela, zaplatí objednávateľovi zmluvnú pokutu vo výške 0,1% z ceny omeškanej časti diela bez DPH za každý deň omeškania odovzdania diela alebo jeho príslušnej časti až do jeho prevzatia objednávateľom.
	2. V prípade omeškania zhotoviteľa s odstránením vád diela v nadväznosti na Čl. IX bod 9.7. zaplatí zhotoviteľ objednávateľovi zmluvnú pokutu vo výške 1 000,- EUR za každú vadu a každý deň omeškania až do ich riadneho odstránenia.
	3. Zhotoviteľ zaplatí objednávateľovi zmluvnú pokutu vo výške 10 % z obstarávacích nákladov projektových prác v prípade, ak zvýšenie obstarávacích nákladov realizačných prác stavby presiahne v dôsledku vád a nedostatkov projektu 5%. Zhotoviteľ prednostne zistí možnosť zámeny realizačných prác úpravou projektového riešenia tak, aby nedošlo k zníženiu kvality diela.
	4. V prípade omeškania zmluvnej strany s úhradou splatnej faktúry zaplatí zmluvná strana v omeškaní úrok z omeškania vo výške 0,1 % z dlžnej čiastky bez DPH za každý aj začatý deň omeškania až do jej riadneho zaplatenia.
	5. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne objednávateľovi nárok na zmluvnú pokutu vo výške 130 % výšky daňovej povinnosti, ktorá takto objednávateľovi vznikla. Túto zmluvnú pokutu je objednávateľ oprávnený započítať s existujúcim alebo budúcim záväzkom voči zhotoviteľovi a to aj z iného existujúceho alebo budúceho zmluvného vzťahu.
	6. V prípade, ak sa ktorékoľvek z vyhlásení zhotoviteľa podľa článku VI. bod. 6.16. tejto Zmluvy ukáže ako nepravdivé a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, (i) je zhotoviteľ povinný zaplatiť objednávateľovi zmluvnú pokutu vo výške sankcie uloženej kontrolným orgánom objednávateľovi a zároveň (ii) objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči zhotoviteľovi aj opakovane.
	7. V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie zmluvy.
	8. Objednávateľ je oprávnený požadovať náhradu škody spôsobenú porušením povinností, na ktoré sa vzťahuje zmluvná pokuta.
	9. Zaplatením zmluvnej pokuty sa zhotoviteľ nezbavuje svojej povinnosti riadne splniť svoj záväzok zo zmluvy.
	10. Objednávateľ je oprávnený požadovať náhradu škody spôsobenú porušením ktorejkoľvek z povinností, na ktoré sa vzťahuje zmluvná pokuta a to aj v rozsahu prevyšujúcom dojednanú zmluvnú pokutu.
	11. V prípade, že zhotoviteľ na základe objednávateľom predložených žiadostí záujemcov o vysvetlenie súťažných podkladov (projektovej dokumentácie, výkazu výmer) vo verejnom obstarávaní na realizáciu stavby nezašle odpovede na požadované otázky podľa bodu 6.10. tejto zmluvy je povinný zaplatiť objednávateľovi zmluvnú pokutu vo výške 500,- EUR za každé jednotlivé neodpovedanie.

**Článok XI**

**Zánik záväzku**

* 1. Zmluvné strany sa dohodli, že táto zmluva zaniká:

a) splnením záväzku;

b) písomnou dohodou zmluvných strán;

c) odstúpením zo strany objednávateľa, ktoré je bližšie charakterizované v Článku XII tejto zmluvy.

**Článok XII**

**Odstúpenie od zmluvy**

* 1. V prípade, že sa zhotoviteľ dostane do omeškania s dokončením diela podľa tejto zmluvy, je objednávateľ oprávnený odstúpiť od tejto zmluvy o dielo a to po druhej neúspešnej výzve k dokončeniu časti diela, s ktorej dokončením je zhotoviteľ v omeškaní a zabezpečiť dokončenie diela sám alebo iným zhotoviteľom na náklady zhotoviteľa. Objednávateľ má nárok na náhradu takto vzniknutej škody a je oprávnený započítať túto čiastku voči pohľadávke zhotoviteľa.
	2. Objednávateľ môže odstúpiť od tejto zmluvy v prípade prevodu zhotoviteľových záväzkov a pohľadávok z tejto zmluvy na tretiu osobu, ako aj v prípade prevodu práv a povinností vyplývajúcich zhotoviteľovi z tejto zmluvy na tretiu osobu.
	3. Objednávateľ môže odstúpiť od zmluvy, ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak zhotoviteľ vstúpil do likvidácie.
	4. Objednávateľ môže odstúpiť od zmluvy ak zhotoviteľ stratil spôsobilosť vyžadovanú zákonom o verejnom obstarávaní alebo stratil iné právne alebo vecné predpoklady na riadne plnenie tejto zmluvy, alebo v prípade nepravdivosti vyhlásenia zhotoviteľa podľa Čl. VI bod 6.2. zmluvy.
	5. Podstatným porušením zmluvy na strane zhotoviteľa je vadné plnenie diela, ktoré znemožňuje použitie diela k svojmu účelu, a na ktoré bol zhotoviteľ písomne upozornený a ktoré v lehote 30 dní odo dňa doručenia upozornenia neodstránil. Podstatné porušenie zmluvy oprávňuje objednávateľa na odstúpenie od tejto zmluvy.
	6. Objednávateľ môže odstúpiť od časti zmluvy, ktorou došlo k podstatnej zmene pôvodnej zmluvy a ktorá si vyžiadala nové verejné obstarávanie.
	7. Odstúpením od zmluvy nie sú dotknuté ustanovenia tejto zmluvy o náhrade škody a ustanovenia zmluvy, ktorých účinnosť má vzhľadom na ich obsah pretrvať aj po zániku zmluvy.
	8. Objednávateľ je oprávnený vypovedať zmluvu bez uvedenia dôvodu s jednomesačnou výpovednou lehotou, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená zhotoviteľovi.

**Článok XIII**

**Záverečné ustanovenia**

* 1. Zmluvu je možné meniť a dopĺňať iba písomnými dodatkami po dohode obidvoch zmluvných strán
	a v súlade s § 18 ZVO.
	2. K návrhom dodatkov k tejto zmluve sa zmluvné strany zaväzujú vyjadriť písomne v lehote do 10 pracovných dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.
	3. Na právne vzťahy osobitne neupravené touto zmluvou sa vzťahujú príslušné ustanovenia zákona č. 513/1991 Zb. Obchodného zákonníka v znení neskorších predpisov, podporné ustanovenia zákona č. 40/1964 Zb. Občianskeho zákonníka v znení neskorších predpisov, a ostatné všeobecne záväzné právne predpisy platné na území Slovenskej republiky.
	4. Ak sa akékoľvek ustanovenie tejto zmluvy stane neplatným v dôsledku jeho rozporu s inými právnymi predpismi SR, nespôsobí to neplatnosť celej tejto zmluvy. zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy.
	5. Objednávateľ i zhotoviteľ sa zaväzujú, že v prípade organizačných zmien všetky práva a povinnosti vyplývajúce z tejto zmluvy postúpia na novú nástupnícku právnickú osobu.
	6. Zmluva nadobúda platnosť dňom jej podpísania obidvomi zmluvnými stranami. Zmluva je účinná dňom nasledujúcim po dni jej zverejnenia na webovej stránke objednávateľa podľa § 47a ods. 1 Občianskeho zákonníka v nadväznosti na § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
	7. Ostatné právne vzťahy, výslovne zmluvou neupravené, sa riadia ustanoveniami Obchodného zákonníka a všeobecne záväzných právnych predpisov SR.
	8. Táto zmluva je vyhotovená v šiestich (6) rovnopisoch s platnosťou originálu, z ktorých štyri (4) obdrží objednávateľ a dva (2) zhotoviteľ.
	9. Neoddeliteľnou súčasťou tejto zmluvy sú nasledovné prílohy:

Príloha č. 1 Opis predmetu zákazky (totožný s opisom, ktorý je súčasťou súťažných podkladov)

Príloha č. 2 Cena projektových prác a služieb zhotoviteľa (návrh na plnenie kritérií)

Príloha č. 3 Údaje o subdodávateľoch zhotoviteľa

Príloha č. 4 Zoznam kľúčových odborníkov

* 1. Zmluvné strany vyhlasujú, že ich zmluvná voľnosť nie je ničím obmedzená, že si túto zmluvu prečítali, jej obsahu porozumeli. Obsah zmluvy zodpovedá ich skutočnej, slobodnej a vážnej vôli. Neuzavreli ju v tiesni, v omyle, ani za zrejme nevýhodných podmienok, na znak čoho ju svojimi vlastnoručnými podpismi potvrdzujú.

V Bratislave, dňa V .................................. dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hlavné mesto SR Bratislava**

Ing. Tatiana Kratochvílová

námestníčka primátora

objednávateľ zhotoviteľ